Document ID: /roh_data/filtered/fineweb-2-filterrobots_roh.jsonl.gz/38688

Nus savain ch’operaziuns èn vegnidas planisadas e vegnan anc planisadas, betg be cunter la Frantscha, mabain era cunter auters pajais europeans.
Vinavant ha Valls ditg al radio franzos RTL che las attatgas sajan vegnidas planisadas ed organisadas da la Siria anora. La Frantscha stoppia viver ditg cun questa smanatscha da terrorissem. El na possia era betg sclauder ulteriuras attatgas ils dis u las emnas vegnintas. Valls ha accentuà che la Frantscha veglia destruir il SI.
L’aviatica militara franzosa aveva anc la dumengia attatgà la milissa da terror Stadi Islamic en ses center principal sirian, Al-Rakka.
Dapi venderdi haja la polizia franzosa fatg pli che 150 razzias en circuls islamistics.
RR novitads 9:00